**** 

Európska únia

Európsky fond regionálneho

rozvoja

**Metodický výklad CKO č. 8**

**Programové obdobie 2014 – 2020**

|  |  |
| --- | --- |
| **Vec:** | k zákonu č. 154/2019 Z. z., ktorým sa mení a dopĺňa zákon o príspevku z EŠIF a ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona o príspevku z EŠIF v znení zákona č. 113/2018 Z. z. |
| **Určené pre:** | Riadiace orgány  Sprostredkovateľské orgány |
| **Na vedomie:** | Certifikačný orgán  Orgán auditu  Gestori horizontálnych princípov |
| **Vydáva:** | Centrálny koordinačný orgán  Úrad podpredsedu vlády SR pre investície a informatizáciu v súlade s kapitolou 1.2, ods. 3, písm. c) Systému riadenia európskych štrukturálnych a investičných fondov |
| **Záväznosť:** | Metodický výklad má záväzný charakter v celom rozsahu, ak v jeho texte nie je pri konkrétnom ustanovení uvedené inak. |
| **Počet príloh:** | 3 |
| **Dátum vydania:** | 02.07.2019 |
| **Dátum účinnosti:** | 02.07.2019 |
| **Schválil:** | JUDr. Denisa Žiláková  generálna riaditeľka sekcie centrálny koordinačný orgán |

Obsah

[1 Úvod 2](#_Toc12860223)

[2 Úprava kapitoly 2.2 Príprava a zmena operačných programov Systému riadenia EŠIF 3](#_Toc12860224)

[2.1 Zmeny v kapitole 2.2.2 Prijatie a zmena operačného programu 3](#_Toc12860225)

[1) Ods. 9 znie: 3](#_Toc12860226)

[3 Úprava kapitoly 2.4 Riadiaca dokumentácia pre výber a implementáciu projektov 3](#_Toc12860227)

[3.1 Zmeny v kapitole 2.4.1 Formulár projektového zámeru 3](#_Toc12860228)

[1) Ods. 1 znie: 3](#_Toc12860229)

[2) Ods. 4 znie: 3](#_Toc12860230)

[3.2 Zmeny v kapitole 2.4.2 Formulár žiadosti o poskytnutie nenávratného finančného príspevku 4](#_Toc12860231)

[1) V ods. 12 sa v kategórii podmienok poskytnutia príspevku s poradovým číslom 11 mení stĺpec Poznámka/Odporúčanie nasledovne: 4](#_Toc12860232)

[3.3 Zmeny v kapitole 2.4.3.1 Kritériá pre posúdenie projektových zámerov 4](#_Toc12860233)

[1) Ods. 2 vrátane novej poznámky pod čiarou znie: 4](#_Toc12860234)

[4 Úprava kapitoly 3.1 Výzvy – spoločné ustanovenia 5](#_Toc12860235)

[4.1 Zmeny v kapitole 3.1.1.1 Zmena a zrušenie výzvy 5](#_Toc12860236)

[1) V ods. 2 písm. b) sa k vete týkajúcej sa zmien výzvy pri dvojkolovom procese výberu dopĺňa osobitné vysvetlenie vo forme poznámky pod čiarou. Predmetná veta vrátane poznámky pod čiarou znie takto: 5](#_Toc12860237)

[2) V ods. 3 sa v prvej vete vkladá nová poznámka pod čiarou. Prvá veta v odseku 3 vrátane novej poznámky pod čiarou znie: 5](#_Toc12860238)

[4.2 Zmeny v kapitole 3.1.2 Výzva na predkladanie projektových zámerov 6](#_Toc12860239)

[1) V ods. 2 sa na konci pripája nová poznámka pod čiarou. Predmetné ustanovenie vrátane novej poznámky pod čiarou znie takto: 6](#_Toc12860240)

[5 Úprava kapitoly 3.2 Schvaľovací proces 6](#_Toc12860241)

[5.1 Zmeny v kapitole 3.2 Schvaľovací proces 6](#_Toc12860242)

[1) V ods. 1 sa na konci pripája nová poznámka pod čiarou. Predmetné ustanovenie vrátane novej poznámky pod čiarou znie takto: 6](#_Toc12860243)

[2) V ods. 7 sa menia prvé dve vety v nasledovnom znení: 7](#_Toc12860244)

[5.2 Zmeny v kapitole 3.2.2.1 Posudzovanie projektových zámerov 7](#_Toc12860245)

[1) V ods. 1 sa na konci pripája nová poznámka pod čiarou. Predmetné ustanovenie vrátane novej poznámky pod čiarou znie takto: 7](#_Toc12860246)

[2) V ods. 5 sa mení posledná veta a na konci sa pripája nová poznámka pod čiarou. Predmetné ustanovenie vrátane novej poznámky pod čiarou znie takto: 8](#_Toc12860247)

[5.3 Zmeny v kapitole 3.2.2.2 Zohľadnenie výsledkov posúdenia projektových zámerov pri vyhlásení výzvy a konaní o žiadostiach o poskytnutí nenávratného finančného príspevku 9](#_Toc12860248)

[1) Odstraňuje sa celá kapitola 3.2.2.2 9](#_Toc12860249)

[5.4 Zmeny v kapitole 3.2.2.3 Záverečná správa výzvy na predkladanie projektových zámerov 9](#_Toc12860250)

[1) V ods. 3 sa na konci pripája nová poznámka pod čiarou. Predmetné ustanovenie vrátane novej poznámky pod čiarou znie takto: 9](#_Toc12860251)

[5.5 Zmeny v kapitole 3.2.4.1 Odvolanie a odvolacie konanie 9](#_Toc12860252)

[1) Ods. 2 znie: 9](#_Toc12860253)

[2) V ods. 5 sa mení písmeno a), ktoré znie po zmene takto: 10](#_Toc12860254)

[3) V ods. 5 sa dopĺňa písmeno c) o nový spôsob rozhodnutia v odvolacom konaní, ktorý zodpovedá novému ustanoveniu § 23 ods. 3 zákona o príspevku z EŠIF. 11](#_Toc12860255)

[4) Ods. 6 znie: 11](#_Toc12860256)

[6 Úprava kapitoly 3.4 Osobitné spôsoby implementácie operačných programov 12](#_Toc12860257)

[6.1 Zmeny v kapitole 3.4.2 Veľké projekty 12](#_Toc12860258)

[1) Ods. 22 znie: 12](#_Toc12860259)

[2) Ods. 26 znie: 12](#_Toc12860260)

[7 Úprava vzorov CKO vydávaných k Systému riadenia EŠIF 13](#_Toc12860261)

[7.1 Úprava vzorov CKO 13](#_Toc12860262)

[8 Záverečné ustanovenia 13](#_Toc12860263)

[9 Prílohy 14](#_Toc12860264)

1 Úvod

1. Dňa 5. júna 2019 bol pod číslom 154/2019 Z. z. zverejnený zákon, ktorý novelizoval zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov s účinnosťou od 1. júla 2019 (ďalej len „zákon o príspevku z EŠIF“).
2. Metodický výklad je vydaný v súlade s kapitolou 1.2, odsek 5 Systému riadenia európskych štrukturálnych a investičných fondov.
3. Tento metodický výklad výlučne upravuje postupy definované v Systéme riadenia európskych štrukturálnych a investičných fondov v rámci kapitol 2.2, 2.4. 3.1, 3.2 a 3.4 vrátane vydaných vzorov CKO prislúchajúcich k tejto časti systému riadenia.
4. Zmeny upravené týmto metodickým výkladom CKO zapracuje do Systému riadenia európskych štrukturálnych a investičných fondov a vzorov CKO pri ich najbližšej aktualizácii.
5. V metodickom výklade sú používané skratky a pojmy zavedené v Systéme riadenia európskych štrukturálnych a investičných fondov.

6) Text uvedený v poznámke  tohto dokumentu má vysvetľujúci charakter.

2 Úprava kapitoly 2.2 Príprava a zmena operačných programov Systému riadenia EŠIF

2.1 Zmeny v kapitole 2.2.2 Prijatie a zmena operačného programu

1) Ods. 9 znie:

V prípade potreby zmeny prvkov OP, na ktoré sa vzťahuje rozhodnutie EK, resp. v prípade zmeny OP RH, ktorá nepodlieha zjednodušenému postupu, RO vypracuje návrh zmeny OP, ktorý schváli minister/vedúci Úradu vlády SR1 a následne sa predloží na schválenie MV. Po schválení návrhu zmeny OP MV predloží RO návrh na schválenie EK prostredníctvom SFC2014.

1V prípade OP Technická pomoc.

Poznámka: *V nadväznosti na implementačnú prax sa zvyšuje flexibilita poskytovateľa pri realizácii operačného programu.*

3 Úprava kapitoly 2.4 Riadiaca dokumentácia pre výber a implementáciu projektov

3.1 Zmeny v kapitole 2.4.1 Formulár projektového zámeru

1) Ods. 1 znie:

Formulár projektového zámeru je základným dokumentom, ktorý predkladá žiadateľ na RO na základe vyhlásenej výzvy na predkladanie projektových zámerov s cieľom preukázať, že projektový zámer spĺňa podmienky určené vo výzve na predkladanie projektového zámeru.

Poznámka: *V súvislosti so zmenou prístupu v posudzovaní projektových zámerov v nadväznosti na ostatnú zmenu zákona o príspevku z EŠIF s účinnosťou od 1.7.2019, je jedným z cieľov takéhoto posudzovania zanalyzovanie základných obsahových atribútov projektu a rozsahu splnenia podmienok stanovených vo výzve na predkladanie projektových zámerov tak, aby bolo z hodnotiacej správy jednoznačné, či boli alebo neboli splnené tieto podmienky, čo v konečnom dôsledku prispeje k prípadnému skvalitneniu projektu v „druhom“ schvaľovacom kole, t. j. v konaní o žiadosti.*

2) Ods. 4 znie:

Koncepcia formulára projektového zámeru vychádza z cieľa posúdiť hlavné obsahové atribúty projektu a odporučiť žiadateľovi také úpravy na jeho skvalitnenie, aby projekt dosiahol čo najväčší potenciál príspevku k napĺňaniu cieľov OP.

3.2 Zmeny v kapitole 2.4.2 Formulár žiadosti o poskytnutie nenávratného finančného príspevku

1) V ods. 12 sa v kategórii podmienok poskytnutia príspevku s poradovým číslom 11 mení stĺpec Poznámka/Odporúčanie nasledovne:

RO je oprávnený pri organizáciách, pri ktorých práva a povinnosti zmluvných vzťahov štatutárnych orgánov k organizácii, resp. spôsob vymenovania štatutárneho orgánu upravuje osobitný predpis2 overiť splnenie podmienky poskytnutia príspevku iba na základe overenia čestného vyhlásenia, ktoré je súčasťou vzoru CKO č. 15 (časť 15).

RO je oprávnený umožniť žiadateľovi predložiť výpis z registra trestov3, ak sa tak žiadateľ rozhodne.

Informácia k využívaniu ITMS2014+:

Vzhľadom na citlivosť dokumentu, výpis bude k dispozícii len počas konania o ŽoNFP, následne dôjde k jeho vymazaniu, pričom v ITMS2014+ ostane o tom auditná stopa.

Po aktivovaní integračnej akcie v ITMS2014+ je potrebné čakať na vybavenie požiadavky – cca 60 minút, nie je možné opakovane aktivovať integračnú akciu, nakoľko by RO takouto opakovanou požiadavkou zahlcoval systém Generálnej prokuratúry SR.

Overenie, či  výpis z registra trestov bol už doručený vie používateľ neverejnej časti overiť v spise ŽoNFP, (prípadne kontroly, pokiaľ bola integračná akcia volaná z modulu kontroly počas implementácie projektu).

Výpis z registra trestov nie je možné získať prostredníctvom integračnej akcie v ITMS2014+ pre cudzincov.

Integračnou akciou je možné získať výpis z registra trestov iba pre štatutárov žiadateľa.

2 Napr. zákon o štátnej službe, zákon o výkone práce vo verejnom záujme, § 4 a § 22 kompetenčného zákona, zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov.

3 § 10 ods. 4 zákona č. 330/2007 Z. z. o registri trestov a o zmene a doplnení niektorých zákonov v znení zákona č. 91/2016 Z. z.

3.3 Zmeny v kapitole 2.4.3.1 Kritériá pre posúdenie projektových zámerov

1) Ods. 2 vrátane novej poznámky pod čiarou znie:

RO pri koncipovaní kritérií pre posúdenie projektových zámerov zabezpečí najmä posúdenie najdôležitejších aspektov projektového zámeru, na základe ktorého bude môcť byť vecne posúdené, či projektový zámer spĺňa alebo nespĺňa stanovené podmienky, a to aj v nadväznosti na ciele, ktorých dosiahnutie RO sleduje v príslušnom špecifickom cieli, ku ktorému sa viaže výzva na predkladanie projektových zámerov a následne sa bude viazať aj výzva na predkladanie ŽoNFP. RO je oprávnený nastaviť si riadiacu dokumentáciu tak, aby výsledkom posudzovania projektových zámerov bola len jedna hodnotiaca správa, ktorej obsahom by bola informácia o tom, že projektový zámer spĺňa alebo nespĺňa podmienky určené vo výzve na predkladanie projektových zámerov. Výslovne sa určuje, že RO je oprávnený ponechať si aj také nastavenie riadiacej dokumentácie, ktoré predpokladá vydanie pozitívnej, resp. negatívnej hodnotiacej správy. V prípade využitia hodnotiacej správy s prívlastkami je nutné upraviť riadiacu dokumentáciu tak, aby označenie „negatívna hodnotiaca správa“ nemalo žiadne negatívne účinky vo vzťahu k následnému konaniu o ŽoNFP a jej pomenovanie je len formálne bez priameho negatívneho dôsledku (napr. bodové znevýhodnenie oproti hodnotiacej správe s prívlastkom pozitívna).4 V prípade, ak si RO nastaví riadiacu dokumentáciu na režim hodnotiacej správy bez prívlastku, ustanovenia Systému riadenia EŠIF týkajúce sa negatívnej a pozitívnej hodnotiacej správy platia pre RO primerane.

4 V nadväznosti na zákon č. 154/2019 Z. z., ktorým sa novelizuje zákon o príspevku z EŠIF je RO umožnené rozhodnúť sa, či bude mať po formálnej stránke hodnotiacu správu s prívlastkom negatívna, s prívlastkom pozitívna, alebo hodnotiacu správu bez prívlastku, ktorej obsahom bude informácia o tom, či projektový zámer spĺňa alebo nespĺňa podmienky stanovené vo výzve na predkladanie projektových zámerov. Uvedená možnosť je pre RO voliteľná najmä z dôvodu zníženia administratívnej záťaže v súvislosti s už nastavenou riadiacou dokumentáciou RO.

4 Úprava kapitoly 3.1 Výzvy – spoločné ustanovenia

4.1 Zmeny v kapitole 3.1.1.1 Zmena a zrušenie výzvy

1) V ods. 2 písm. b) sa k vete týkajúcej sa zmien výzvy pri dvojkolovom procese výberu dopĺňa osobitné vysvetlenie vo forme poznámky pod čiarou. Predmetná veta vrátane poznámky pod čiarou znie takto:

V prípade, ak výzve predchádzalo posudzovanie projektových zámerov na základe výzvy na predkladanie projektových zámerov, RO nie je oprávnený vykonať zmenu vo výzve, ktorá by bola v rozpore s podmienkami stanovenými vo výzve na predkladanie projektových zámerov; uvedené sa nevzťahuje na zmeny, ktorých vykonanie je dôsledkom legislatívnych zmien.5

5 Príkladom legislatívnej zmeny je  novela zákona o príspevku z EŠIF účinná od 1. júla 2019, v súvislosti s ktorou je potrebné brať na zreteľ jej prechodné ustanovenia (§ 53). Podľa prechodných ustanovení sa posudzovanie projektových zámerov začaté a neukončené do 30. júna 2019 dokončí podľa predpisov účinných do 30. júna 2019. Zároveň však platí, že ak sa vo výzve, ktorá bude vyhlásená a zároveň neuzavretá do 30. júna 2019, alebo uzavretá do 30. júna, ale zároveň konania o žiadosti budú prebiehať aj po 1. júli 2019, určuje ako podmienka poskytnutia príspevku predloženie hodnotiacej správy, táto podmienka je splnená aj vtedy, ak došlo k vydaniu hodnotiacej správy obsahujúcej záver, že projektový zámer nespĺňa podmienky určené vo výzve na predkladanie projektového zámeru alebo došlo k zastaveniu posudzovania projektového zámeru podľa § 18 ods. 5 zákona o príspevku z EŠIF účinného do 30. júna 2019.

2) V ods. 3 sa v prvej vete vkladá nová poznámka pod čiarou. Prvá veta v odseku 3 vrátane novej poznámky pod čiarou znie:

V prípade zmien v tých častiach výzvy, kedy nevzniká RO automaticky povinnosť predĺžiť termín na predkladanie ŽoNFP (vrátane zmeny spôsobu preukazovania podmienky poskytnutia príspevku6, bez samotnej zmeny podmienky poskytnutia príspevku) je RO povinný posúdiť charakter zmeny z pohľadu potreby zohľadnenia tejto zmeny zo strany žiadateľa.

6V súvislosti s novelou zákona o príspevku z EŠIF účinnou od 1. júla 2019 je potrebné brať na zreteľ jej prechodné ustanovenia (§ 53). V prípade výziev vyhlásených a uzavretých do 30. júna 2019, ktorých konanie o ŽoNFP nebolo do 30. júna 2019 ukončené je potrebné zohľadniť zmenu v posudzovaní podmienky predloženia hodnotiacej správy projektového zámeru (ak relevantné). V prípade výziev, ktoré boli vyhlásené a neuzavreté do 30. júna 2019, je potrebné zmeniť výzvu (ak je to relevantné) v nadväznosti na jej znenie tak, aby bolo v súlade s novelou zákona o príspevku v znení účinnom od 1. júla 2019. V prípade, ak zo znenia takejto výzvy vyplýva, že podmienku predloženia hodnotiacej správy môže žiadateľ splniť len v prípade, ak má hodnotiacu správu (negatívnu alebo pozitívnu), je RO povinný osobitne oznámiť všetkým žiadateľom projektových zámerov, ktorým bolo zastavené posudzovanie projektových zámerov, že splnenie podmienky predloženia hodnotiacej správy je splnené aj v prípade, ak došlo k zastaveniu posudzovania projektových zámerov. Zároveň v prípade, ak zo znenia výzvy vyplýva, že sa v konaní zohľadňujú nedostatky uvedené vo vydanej negatívnej hodnotiacej správe, na tieto nedostatky sa od 1. júla 2019 neprihliada, a RO je to povinný osobitne oznámiť aj tým žiadateľom projektových zámerov, u ktorých bola vydaná negatívna hodnotiaca správa a zároveň nimi nebola predložená ŽoNFP do 30. júna 2019.

Poznámka k odsekom 2 písm. b) a 3 tejto kapitoly: *V prípade, ak bude potrebné vykonať zmenu výzvy v nadväznosti na nový režim posudzovania projektových zámerov, odporúča sa RO, aby inštitút zmeny výzvy založili hmotnoprávne na legislatívnych zmenách v kontexte ustanovenia § 53 zákona o príspevku z EŠIF a len procesne využili existujúci inštitút zmeny výzvy. Základné hmotnoprávne pravidlo, ktoré musí byť dodržané pri posudzovaní projektových zámerov a pri konaní o žiadosti po 1. júli 2019, spočíva v tom, že sa v žiadnom štádiu posudzovania a/alebo konania nesmie zohľadňovať rozdiel medzi pozitívnou a negatívnou hodnotiacou správou.*

4.2 Zmeny v kapitole 3.1.2 Výzva na predkladanie projektových zámerov

1) V ods. 2 sa na konci pripája nová poznámka pod čiarou. Predmetné ustanovenie vrátane novej poznámky pod čiarou znie takto:

Výzva na predkladanie projektových zámerov slúži na prvotnú identifikáciu projektov, ktoré budú po dopracovaní podľa podmienok stanovených vo výzve predložené ako ŽoNFP.7

7 Posudzovanie projektových zámerov začaté a neukončené do 30. júna 2019 sa dokončí podľa predpisov účinných do 30. júna 2019, pričom v § 53 zákona o príspevku z EŠIF (prechodné ustanovenia) sa stanovujú aj ďalšie osobitné pravidlá.

Poznámka: *V súvislosti s novelou zákona o príspevku z EŠIF účinnou od 1. júla 2019 je potrebné brať na zreteľ jej prechodné ustanovenia (§ 53), v zmysle ktorých sa posudzovanie projektových zámerov začaté a neukončené do 30. júna 2019 dokončí podľa predpisov účinných do 30. júna 2019.*

5 Úprava kapitoly 3.2 Schvaľovací proces

5.1 Zmeny v kapitole 3.2 Schvaľovací proces

1. V ods. 1 sa na konci pripája nová poznámka pod čiarou. Predmetné ustanovenie vrátane novej poznámky pod čiarou znie takto:

RO pri posudzovaní projektových zámerov a schvaľovaní ŽoNFP zodpovedá za dodržiavanie princípov transparentnosti, rovnakého zaobchádzania, nediskriminácie a dodržiavania HP v zmysle čl. 7 a 8 všeobecného nariadenia.8

8 Ak sa vo výzve vyhlásenej do 30. júna 2019 určuje ako podmienka poskytnutia príspevku predloženie hodnotiacej správy, táto podmienka je splnená aj vtedy, ak došlo k vydaniu hodnotiacej správy obsahujúcej záver, že projektový zámer nespĺňa podmienky určené vo výzve na predkladanie projektového zámeru (tzv. negatívna hodnotiaca správa) alebo došlo k zastaveniu posudzovania projektového zámeru podľa § 18 ods. 5 zákona o príspevku z EŠIF v znení účinnom do 30. júna 2019. Zároveň sa na ustanovenia výzvy vyhlásenej do 30. júna 2019, podľa ktorých sa v konaní o žiadosti zohľadňujú nedostatky uvedené vo vydanej hodnotiacej správe obsahujúcej záver, že projektový zámer nespĺňa podmienky určené vo výzve na predkladanie projektového zámeru neprihliada.

Poznámka: *V nadväznosti na prechodné ustanovenia uvedené v § 53 zákona o príspevku z EŠIF sa umožňuje RO dokončiť posudzovanie projektových zámerov podľa pôvodných predpisov v prípade, ak výzva na predkladanie projektových zámerov bola vyhlásená do 30. júna 2019. Súčasne sa vytvárajú automatické prevodové mostíky medzi výsledkami posudzovania projektových zámerov a konaním o žiadosti tak, aby vo výsledku, t. j. po aplikácii prechodných ustanovení (priamo zo zákona o príspevku z EŠIF), bol postup poskytovateľa v súlade so závermi auditu Európskej komisie a súčasne nebolo potrebné meniť alebo rušiť výzvu na predkladanie žiadosti o poskytnutie NFP podľa zákona o príspevku z EŠIF, ktorá predpokladá dvojkolový proces výberu žiadostí. Umožňuje sa podanie žiadosti o poskytnutie NFP aj tým žiadateľom, u ktorých došlo k zastaveniu posudzovania projektového zámeru z dôvodov uvedených v § 20 zákona o príspevku z EŠIF. Zároveň sa vylučuje, aby sa v konaní o žiadosti po 1. júli 2019 aplikovali také podmienky poskytnutia príspevku, ktoré by boli v rozpore s predpismi účinnými po 1. júli 2019. Konkrétne môže ísť o zohľadnenie následkov tzv. negatívnej hodnotiacej správy, neopravenie nedostatkov z prvého kola v žiadosti o poskytnutie NFP a ďalšie.*

2) V ods. 7 sa menia prvé dve vety v nasledovnom znení:

Pre konania o ŽoNFP je rozhodujúci obsah ŽoNFP. RO nie je oprávnený pri konaní o ŽoNFP vyvodiť negatívne dôsledky (zastavenie konania, resp. rozhodnutie o neschválení) len z dôvodov formálnych nedostatkov elektronického a/alebo písomného podania.

5.2 Zmeny v kapitole 3.2.2.1 Posudzovanie projektových zámerov

1. V ods. 1 sa na konci pripája nová poznámka pod čiarou. Predmetné ustanovenie vrátane novej poznámky pod čiarou znie takto:

RO zabezpečí príjem projektových zámerov odo dňa vyhlásenia výzvy na predkladanie projektových zámerov do jej uzavretia. Na postup pri predkladaní projektových zámerov sa uplatnia ustanovenia platné na predkladanie ŽoNFP.9

9 Posudzovanie projektových zámerov začaté a neukončené do 30. júna 2019 sa dokončí podľa zákona o príspevku z EŠIF účinnom do 30. júna 2019.

Poznámka. *V nadväznosti na prechodné ustanovenia uvedené v § 53 zákona o príspevku z EŠIF sa umožňuje RO dokončiť posudzovanie projektových zámerov podľa pôvodných predpisov v prípade, ak výzva na predkladanie projektových zámerov bola vyhlásená do 30. júna 2019. Súčasne sa vytvárajú automatické prevodové mostíky medzi výsledkami posudzovania projektových zámerov a konaním o žiadosti tak, aby vo výsledku, t. j. po aplikácii prechodných ustanovení (priamo zo zákona o príspevku z EŠIF), bol postup poskytovateľa v súlade so závermi auditu Európskej komisie a súčasne nebolo potrebné meniť alebo rušiť výzvu na predkladanie žiadostí o poskytnutie NFP podľa zákona o príspevku z EŠIF, ktorá predpokladá dvojkolový proces výberu žiadostí. Umožňuje sa podanie žiadosti o poskytnutie NFP aj tým žiadateľom, u ktorých došlo k zastaveniu posudzovania projektového zámeru z dôvodov uvedených v § 20 zákona o príspevku z EŠIF. Zároveň sa vylučuje, aby sa v konaní o žiadosti po 1. júli 2019 aplikovali také podmienky poskytnutia príspevku, ktoré by boli v rozpore s predpismi účinnými po 1. júli 2019. Konkrétne môže ísť o zohľadnenie následkov tzv. negatívnej hodnotiacej správy, neopravenie nedostatkov z prvého kola v žiadosti o poskytnutie NFP a ďalšie.*

1. V ods. 5 sa mení posledná veta a na konci sa pripája nová poznámka pod čiarou. Predmetné ustanovenie vrátane novej poznámky pod čiarou znie takto:

RO je v rámci posúdenia projektového zámeru povinný umožniť žiadateľovi doplniť neúplný projektový zámer alebo vysvetliť skutočnosti, v dôsledku ktorých došlo k pochybnosti o pravdivosti projektového zámeru. RO v rámci výzvy na doplnenie projektového zámeru postupuje rovnako, ako pri vypracovaní výzvy na doplnenie ŽoNFP, pričom minimálna lehota na doplnenie chýbajúcich náležitostí zo strany žiadateľa je 5 pracovných dní odo dňa doručenia výzvy na doplnenie projektového zámeru žiadateľovi. Ak po výzve na doplnenie naďalej pretrvávajú pochybnosti o pravdivosti a úplnosti projektového zámeru, poskytovateľ vypracuje hodnotiacu správu o tom, že projektový zámer nesplnil podmienky určené vo výzve na predkladanie projektového zámeru.10

10 Platí v prípade, ak posudzovanie projektových zámerov bolo začaté po 1. júli 2019. V prípade, ak posudzovanie projektových zámerov bolo začaté do 30. júna 2019 platí, že ak sa žiadateľ nevyjadrí v uvedenej lehote alebo existujú iné dôvody, uvedené v § 20 zákona o príspevku z EŠIF, ktoré sa aplikujú na zastavenie konania, RO postupuje primerane podľa § 20 zákona o príspevku z EŠIF a posudzovanie projektového zámeru zastaví, avšak súčasne, v nadväznosti na § 53 ods. 2 zákona o príspevku z EŠIF, poskytovateľ v konaní o žiadosti neprihliada na zastavenie posudzovania projektového zámeru a na takéhoto žiadateľa hľadí tak, akoby mu bola vydaná negatívna hodnotiaca správa. Z praktického hľadiska rozdiel medzi zastavením posudzovania a vydaním negatívnej hodnotiacej správy môže spočívať v odôvodnení výstupu, ktorý vydáva poskytovateľ, kedy pri zastavení posudzovania sa odôvodnenie viaže k dôvodu zastavenia, kým pri negatívnej hodnotiacej správe by malo byť odôvodnenie komplexnejšie vo vzťahu k projektovému zámeru ako celku. V tejto súvislosti sa poukazuje aj na poznámku pod čiarou ku kapitole 3.1.1.1 Zmena a zrušenie výzvy ods. 2 písm. b).

Poznámka: *Uvedená doplnená poznámka pod čiarou hovorí o situácii, kedy RO môže síce ešte zastaviť projektové zámery, ktorých posudzovanie bolo začaté do 30. júna 2019, ale napriek záveru zastavenia takého projektového zámeru, musí umožniť takýmto projektom zúčastniť sa konania o žiadosti tak, aby bol tento postup v súlade s § 53 ods. 2 a 3 zákona o príspevku z EŠIF a teda ak bude v neuzavretých výzvach uvedená podmienka poskytnutia príspevku predloženie hodnotiacej správy, tak takáto podmienka bude splnená aj v prípade, ak došlo k zastaveniu posudzovania projektového zámeru podľa § 18 ods. 5 zákona účinného do 30. júna 2019. Zároveň takéto ŽoNFP nemôžu byť znevýhodnene voči ŽoNFP s negatívnou alebo pozitívnou hodnotiacou správou.*

5.3 Zmeny v kapitole 3.2.2.2 Zohľadnenie výsledkov posúdenia projektových zámerov pri vyhlásení výzvy a konaní o žiadostiach o poskytnutí nenávratného finančného príspevku

1. Odstraňuje sa celá kapitola 3.2.2.2

5.4 Zmeny v kapitole 3.2.2.3 Záverečná správa výzvy na predkladanie projektových zámerov

1) V ods. 3 sa na konci pripája nová poznámka pod čiarou. Predmetné ustanovenie vrátane novej poznámky pod čiarou znie takto:

Prílohou záverečnej správy výzvy na predkladanie projektových zámerov je zoznam projektových zámerov, ktorý obsahuje zoznam projektových zámerov, ktoré splnili podmienky určené vo výzve na predkladanie projektových zámerov (t. j. majú pozitívnu hodnotiacu správu), zoznam projektových zámerov, ktoré nesplnili podmienky určené vo výzve na predkladanie projektových zámerov (t. j. majú negatívnu hodnotiacu správu) a zoznam projektových zámerov, pri ktorých bolo zastavené posudzovanie.11

11 Platí pri projektových zámeroch, ktorých posudzovanie bolo začaté do 30. júna 2019. Pri projektových zámeroch, ktorých posudzovanie bolo začaté od 1. júla 2019 sa neuvádza zoznam projektových zámerov, pri ktorých bolo zastavené ich posudzovanie.

Poznámka: *V prípade projektových zámerov, ktorých posudzovanie začne po 1. júli 2019 platí, že záverečná správa výzvy neobsahuje ustanovenia týkajúce sa zastavenia posudzovania projektových zámerov, nakoľko posudzovanie projektových zámerov začaté po 1. júli 2019 už nebude z legislatívneho hľadiska možné zastaviť.*

5.5 Zmeny v kapitole 3.2.4.1 Odvolanie a odvolacie konanie

1) Ods. 2 znie:

Odvolanie nie je prípustné voči:

1. rozhodnutiu o zrušení rozhodnutia a vrátení veci na nové konanie a rozhodnutie,
2. rozhodnutiam o zastavení konania,
3. rozhodnutiu o zmene rozhodnutia o neschválení ŽoNFP (zásobník projektov),
4. rozhodnutiu o odvolaní, ktoré vydal štatutárny orgán RO (rozhodnutie vydané v odvolacom konaní, ak RO nevyhovel odvolaniu v plnom rozsahu a o odvolaní rozhodoval štatutárny orgán RO),
5. rozhodnutiu o preskúmaní rozhodnutia mimo odvolacieho konania.

Poznámka: *Rozšírila sa možnosť podania odvolania aj v prípade, ak bolo vydané rozhodnutie o neschválení ŽoNFP len z dôvodu vyčerpania finančných prostriedkov určených vo výzve alebo vyzvaní (t. j. prípad inštitútu zásobníka projektov). Zároveň v nadväznosti na novú možnosť štatutárneho orgánu v rámci odvolacieho konania zrušiť rozhodnutie a vrátiť vec na nové konanie a rozhodnutie poskytovateľovi, rozširuje sa skupina rozhodnutí, voči ktorým nie je možné sa odvolať aj o toto rozhodnutie (t. j. o rozhodnutie o zrušení rozhodnutia a vrátení veci na nové konanie a rozhodnutie).*

1. V ods. 5 sa mení písmeno a), ktoré znie po zmene takto:
2. **ODVOLACIE KONANIE ZASTAVÍ** – RO rozhodnutím zastaví odvolacie konanie, v prípade
3. späťvzatia odvolania zo strany žiadateľa. Žiadateľ je oprávnený podané odvolanie vziať späť, a to až do ukončenia odvolacieho konania. Po späťvzatí odvolania nie je žiadateľ oprávnený podať znova odvolanie. Oznámenie o späťvzatí odvolania musí byť podané písomne RO. Za deň späťvzatia odvolania sa považuje deň, keď bolo oznámenie o späťvzatí doručené RO. RO rozhodne o zastavení konania ku dňu doručenia späťvzatia odvolania;
4. ak žiadateľ zomrel alebo bol vyhlásený za mŕtveho alebo zanikol bez právneho nástupcu. Rozhodnutie o zastavení konania sa v tomto prípade nedoručuje. Postupuje sa primerane podľa § 20 ods. 2 zákona o príspevku z EŠIF. Týmto spôsobom sa postupuje aj v prípade, ak žiadateľ, ktorým je fyzická osoba podnikateľ ukončil svoju podnikateľskú činnosť a tento prípad ukončenia činnosti sa podraďuje pod dôvod „zánik bez právneho nástupcu“;
5. ak žiadateľ nepredložil odvolanie riadne, včas a v určenej forme. Vzhľadom na to, že sa v tomto prípade prekrývajú dôvody na odmietnutie odvolania a zastavenia konania a keďže uplatnenie dôvodov na zastavenie konania sa uplatní len primerane, RO v prípade, ak v čase po podaní odvolania identifikuje možnosť odmietnuť odvolanie, rozhodne podľa § 22 ods. 8 zákona o príspevku z EŠIF. Ak dôvod na odmietnutie odvolania neidentifikuje a v priebehu konania zistí, že je dôvod na zastavenie konania, primerane uplatní dôvody podľa § 20 ods. 1 písm. c). V tomto prípade je osobitne dôležité, aby bolo rozhodnutie poskytovateľa o odmietnutí, resp. o zastavení konania riadne odôvodnené na základe riadnych dôkazov;
6. ak sú pochybnosti o pravdivosti alebo úplnosti odvolania a žiadateľ tieto pochybnosti neodstránil v určenej lehote. Pre uplatnenie tohto dôvodu zastavenia odvolacieho konania v zásade platia tie isté pravidlá, ako pre zastavenie konania o žiadosti (t. j. prvostupňového konania). Aj v tomto prípade platí, že meritórne rozhodnutie o odvolaní podľa § 23 ods. 2 zákona o príspevku z EŠIF, prípadne procesné rozhodnutie podľa § 23 ods. 3 zákona o príspevku z EŠIF (podľa právneho stavu po 1. júli 2019) majú prednosť pred nemeritórnym rozhodnutím o zastavení konania. Rovnako je pri uplatnení tohto dôvodu zastavenia odvolacieho konania potrebné dôsledne odôvodniť takéto rozhodnutie, aby nevykazovalo známky arbitrárnosti, a teda nemohlo byť v rámci prípadného súdneho prieskumu označené za nezákonné.

Postup RO pri odvolacom konaní, ak sú splnené predpoklady uvedené v § 20 zákona o príspevku z EŠIF

1. V ods. 5 sa dopĺňa písmeno c) o nový spôsob rozhodnutia v odvolacom konaní, ktorý zodpovedá novému ustanoveniu § 23 ods. 3 zákona o príspevku z EŠIF.

3) ***Napadnuté rozhodnutie zruší a vráti vec na nové konanie a rozhodnutie*** – štatutárny orgán RO rozhodnutie zruší a vec vráti RO, ktorý ho vydal, na nové konanie a rozhodnutie, ak zistenie skutkového stavu RO bolo nedostačujúce na riadne posúdenie veci, alebo pokiaľ je to vhodnejšie najmä z dôvodu rýchlosti a hospodárnosti konania. RO je pritom viazaný právnym názorom štatutárneho orgánu poskytovateľa.

1. Ods. 6 znie:

Rozhodnutie o odvolaní musí byť vydané do 30 pracovných dní od predloženia odvolania štatutárnemu orgánu, vo zvlášť zložitých prípadoch najneskôr do 60 pracovných dní, pričom v takomto prípade RO písomne informuje o predĺžení a dôvodoch predĺženia žiadateľa.

Postup pri rozhodovaní o odvolaní na úrovni štatutárneho orgánu RO

6 Úprava kapitoly 3.4 Osobitné spôsoby implementácie operačných programov

6.1 Zmeny v kapitole 3.4.2 Veľké projekty

1. Ods. 22 znie:

RO môže uplatniť postup podľa čl. 102 odsek 2 všeobecného nariadenia.

Poznámka: *V súvislosti so znením zákona o príspevku z EŠIF sa umožňuje RO v § 27 odsek 8 uzavrieť zmluvu o poskytnutí NFP aj po predložení žiadosti na nezávislé posúdenie kvality (tzv. IQR - Independent Quality Review of project v zmysle čl. 102 všeobecného nariadenia). Predmetná zmena bola umožnená modifikovaním čl. 102 všeobecného nariadenia Nariadením Európskeho Parlamentu a Rady EÚ, Euratom 2018/1046 z 18. júla 2018 (tzv. „OMNIBUS“), ktorého cieľom bolo umožniť členským štátom zahrnúť výdavky do žiadosti o platbu od momentu predloženia Žiadosti k veľkému projektu na nezávislé posúdenie kvality.*

1. Ods. 26 znie:

Proces uzavretia zmluvy o poskytnutí NFP vo vzťahu k schváleným veľkým projektom začína zaslaním písomnej informácie v zmysle predchádzajúceho odseku alebo pred týmto zaslaním, ak sa RO rozhodne uzavrieť zmluvu o poskytnutí NFP so žiadateľom pred rozhodnutím EK o potvrdení alebo nepotvrdení pomoci podľa § 27 ods. 8 zákona o príspevku z EŠIF alebo ak sa RO rozhodne uzavrieť zmluvu o poskytnutí NFP so žiadateľom po predložení žiadosti na nezávislé posúdenie kvality a informovaní Európskej komisie podľa § 27 ods. 8 zákona o príspevku z EŠIF. V prípade využitia možnosti uzavrieť zmluvu o poskytnutí NFP so žiadateľom pred rozhodnutím EK o potvrdení alebo nepotvrdení pomoci alebo po predložení žiadosti na nezávislé posúdenie kvality a informovaní Európskej komisie, RO zmluvne zabezpečí povinnosť vrátenia už poskytnutých finančných prostriedkov, resp. úpravu výšky poskytnutej pomoci v prípade nepotvrdenia pomoci zo strany EK alebo potvrdenia pomoci v nižšej výške, ako bolo uvedené v Žiadosti o potvrdenie pomoci.

7 Úprava vzorov CKO vydávaných k Systému riadenia EŠIF

7.1 Úprava vzorov CKO

1. Zákon o príspevku z EŠIF si vyžiada úpravu nasledovných vzorov CKO:

a) vzor CKO č. 19, verzia 2 (príloha č. 1),

b) vzor CKO č. 22, verzia 2 (príloha č. 2),

c) vzor CKO č. 23, verzia 2 (príloha č. 3).

8 Záverečné ustanovenia

1. Lehota na zapracovanie požiadaviek vyplývajúcich z tohto metodického výkladu je 30 pracovných dní od nadobudnutia jeho účinnosti. Uvedené nemá vplyv na povinnosť a zodpovednosť RO postupovať od 1. júla 2019 v súlade s účinnými ustanoveniami zákona o príspevku z EŠIF.
2. Posudzovanie projektových zámerov začaté a neukončené do 30. júna 2019 sa dokončí podľa predpisov účinných do 30. júna 2019.
3. Ak sa vo výzve vyhlásenej do 30. júna 2019 určuje ako podmienka poskytnutia príspevku predloženie hodnotiacej správy, táto podmienka je splnená aj vtedy, ak došlo k vydaniu hodnotiacej správy obsahujúcej záver, že projektový zámer nespĺňa podmienky určené vo výzve na predkladanie projektového zámeru alebo došlo k zastaveniu posudzovania projektového zámeru podľa § 18 ods. 5 v znení účinnom do 30. júna 2019. Pod pojmom vyhlásená výzva sa má v tomto prípade na mysli výzva, ktorá je vyhlásená a zároveň konanie o žiadostiach o poskytnutie NFP vo vzťahu k tejto výzve (alebo jej hodnotiacim kolám v prípade otvorených výziev) nebolo ukončené do 30. júna 2019.
4. Na ustanovenia výzvy podľa § 17 vyhlásenej do 30. júna 2019, podľa ktorých sa v konaní o žiadosti zohľadňujú nedostatky uvedené vo vydanej hodnotiacej správe obsahujúcej záver, že projektový zámer nespĺňa podmienky určené vo výzve na predkladanie projektového zámeru, sa neprihliada. Pod pojmom vyhlásená výzva sa má v tomto prípade na mysli výzva, ktorá je vyhlásená a zároveň konanie o žiadostiach o poskytnutie NFP vo vzťahu k tejto výzve (alebo jej hodnotiacim kolám v prípade otvorených výziev) nebolo ukončené do 30. júna 2019.
5. Tento metodický výklad CKO sa zruší nadobudnutím účinnosti Systému riadenia EŠIF, verzia 9.

9 Prílohy

1) úprava textu vo vzore CKO č. 19, verzia 2

2) úprava textu vo vzore CKO č. 22, verzia 2

3) úprava textu vo vzore CKO č. 23, verzia 2